Tamaziɣt d yiwet ger tutlayin timezwura, deg tefriqt n ugafa, ttmeslayen-tt seg zman aqdim, mazal-itt ar ass-a, acukan zik tella seg yimi ɣer umeẓẓuɣ ( timawit ). Ayen i tt-yeǧǧan teddar iḍelli : timucuha, inzan, tamedyazt akked d temseɛraq anda imdanen ttaken azal i wawal ; mi ara yemmuqel yiwen s amezruy n yimaziɣen, ad yaf di 30 n leqrun yezrin sebɛa n lejnas i d-ikecmen tamurt, wa deffir wa, deg tallit-nni tira-ines taqburt tettwaru s tlibit seg-s i d-tufrar tfinaɣ anda i tettwaseqdec alami d taggara n tallit n yirumaniyen acu kan tuɣal tettwattu, imi ulac win izemren ad tt-id-yesefhem, s umnekcam arumi tuɣal tmaziɣt tettwaru s tira talatinit dayen i yeǧǧan aɣref-is ad yettwaḥaz deg yal taɣult, aladɣa tutlayt.